Mə yén álū di eyə̌ŋ dzam: mod a bə́ tə́lə̄ tə́tə̄lə́ á zāŋ bílé bikidiga, édɔ̄g á sí étē; á mvús dzīē, bikabilí bí viege, bivɔ́g són, bivɔ́g bí víni, bivɔ́g bí fumu. 9Ma nâ: "Bəzá bā, ǎ māńtí ? "Ńdɔ̄ éngəlɛs Ǹtondôbə yǎ á ngābə́ á kɔ́bɔgɔ ai ma a ngádzó ai ma nâ: "Mayi wa lə́dē zá bə́ nə́ ! 10Ńdɔ é mod a ngábə́ tə́le á zāŋ bílé bikidiga a ngáyalan nyé nâ: “Bə́ nə̄ ébá Ńtondôbə ǎ lóm naa bə́ wūlū á sí. " 11Ńdɔ̄ hḿ ébálā bə́tē bə́ ngádzó ai Éngəlɛs Ǹtondôbə yǎ á ngābə́ tə́lə̄ á zāŋ bilé bikidiga, bɔ nâ: "Bǐ ndəm sɔ́ byāwulu á sí, sí ésə é nə́ fɔ́ɔ́ á myə̄ə̄ŋ, á ndiim." 12Ńdɔ̄ hḿ Éngəlɛs Ǹtondôbə a ngánɔŋ ǹkɔ́bɔ, nyé nâ: "Ǎ Ńtondôbə miǹkunda, a kələ kwí ábǒg áfē wāyi tɔbɔ kɔ́m təge yén Yērúzalɛm ngɔ́l ai tísɔn Yúda yǎ wā namba ai olún wóe a tádígi mim̀bú mə́wōm zamgbál aná ? "